description: Валутата се присъедини към долара, еврото, йената и британския паунд

title: Китайският юан вече официално е резервна валута

maintext:
© В© Jason Lee / Reuters
Китайският юан официално се присъедини към долара, еврото, японската йена и британския паунд в качеството им на световни резервни валути. Това е изключително важен момент в кампанията на Пекин за по-голямо влияние на световната сцена, информира "Ройтерс". Юанът влиза в кошницата с резервни валути на Международния валутен фонд (МВФ) в деня, когато се чества националният празник на страната - създаването на Китайската народна република през 1949 година. Не се очаква стъпката да се отрази на пазарите, тъй като бе обявена миналата година, но ще постави не особено прозрачната икономическа и валутна политика на Пекин в светлината на международните прожектори, тъй като централните банки ще прибавят активи в юани към официалните си резерви. Китай изненада пазарите, като девалвира валутата си миналата година и оттогава курсът на юана се понижи до близо 6-годишен минимум, което е още една причина за безпокойства във връзка с и без това слабия световен растеж.Някои наблюдатели се опасяват, че ангажиментите на Пекин за реформи във финансовия сектор и за по-голямо отваряне на пазара ще бъдат изоставени след дипломатическия успех на Пекин. Китай е втората по големина икономика в света след САЩ и поиска юанът да стане резервна валута през 2014 година. Последната промяна, направена в набора резервни валути, беше през 2000 г., когато еврото замени германската марка и франка. Някои анализатори предполагат, че до 2030 г. юанът ще се превърне в една от трите най-големи международни валути заедно с долара и еврото. Усилията на Пекин да поддържа изкуствено ниска стойност на юана, за да помогне на износителите, е една от причините, че валутата не отговаряше на критериите за резервни валути, определени от Международния валутен фонд.


description: Директорът на Правната програма на Българския хелзинкски комитет (БХК), адвокат Маргарита Илиева поиска от омбудсмана Мая Манолова да сезира...

title: БХК предлага на омбудсмана да прати закона за бурките в КС

maintext: Директорът на Правната програма на Българския хелзинкски комитет (БХК), адвокат Маргарита Илиева поиска от омбудсмана Мая Манолова да сезира Конституционния съд за противоконституционност на Закона за ограничаване носенето на облекло, прикриващо или скриващо лицето. В отворено писмо до омбудсмана се сочи, че приетата забрана е дискриминационна, защото засяга несъразмерно мюсюлманските жени; че противоречи на Конституцията и международните правни стандарти за правата на човека, както и на препоръчителни стандарти на наднационални институции и международни неправителствени организации; и че съгласно научното знание от областта на обществените науки тази забрана е предпоставка за радикализация на мюсюлмански общности.

fasttext_language: bg


description: Цените в страната през миналия месец са се понижили с малко над 1%. Спад с висок темп се наблюдава още в Хърватия (-0.7%) и Словакия (-0.5%)....

title: България с най-висока дефлация в ЕС през септември

maintext: Цените в страната през миналия месец са се понижили с малко над 1%. Спад с висок темп се наблюдава още в Хърватия (-0.7%) и Словакия (-0.5%). Инфлацията в ЕС е 0.4%, каквито бяха и прогнозите на анализаторите, а данните за еврозоната показват същия процент. Цените растат най-бързо в Белгия (1.8%), Естония (1.7%) и Австрия (1.1%).Липсата на изненада не промени хода на пазара. Еврото поскъпва минимално с 0.22% до 1.0996 за долар, а на фондовите борси основните индекси задълбочават спада си.Информацията е актуална към 12:30 ч.


description: Плащането на 620 млн. евро за АЕЦ "Белене" ще стане до средата на декември

title: Пети блок на АЕЦ "Козлодуй" може да работи още 30 години

maintext:
Министърът на енергетиката Теменужка Петкова и заместник генералният директор на "Росатом" Кирил Комаров (прави отзад) смятат, че арбитражното решение не означава край на ядреното сътрудничество между България и Русия
© Капитал
Животът на експлоатация на 5-и блок на АЕЦ "Козлодуй" ще може да бъде удължен с още 30 години, но ако бъдат изпълнени допълнителни дейности по модернизацията. Това показва завършената обосновка за удължаване ресурса на 1000-мегаватовия ядрен блок. Тя беше направена от консорциум между "Росатом сервис" - концерн "Росенергоатом", част от руската "Росатом" и френската EDF. Заключителните документи по проекта бяха предадени от обединението на официално събитие, на което присъстваха министърът на енергетиката Теменужка Петкова и заместник генералният директор на "Росатом" Кирил Комаров.За модернизацията са изхарчени 120 млн. лв., каза за "Капитал" изпълнителният директор на "Козлодуй" Иван Андреев.Подготовката на обосновката за удължаване живота на 5-и блок включва различни дейности, одобрени от Международната агенция по атомна енергия. Комаров посочи, че консорциумът се е справил при по-кратки срокове от подобни проекти в Русия. По договор всичко е трябвало да завърши за 27 месеца, но реално дейностите са приключени за 25. Сега документите трябва да бъдат предадени в Агенцията за ядрено регулиране, която трябва да приключи с оценката и издаването на нов 10-годишен лиценз до края на следващата година. Тогава изтича срокът за работа на сегашния лиценз на 5-и блок."Росатом сервис" заедно с "Риск инженеринг" на Богомил Манчев правят обосновката за удължаване живота и на 6-и блок. Тя трябва да приключи до юли 2018 г. За тази година основната дейност е обслужването на техническото състояние на оборудването.Плащането на цялата сума от 620 млн. евро, която Националната електрическа компания беше осъдена да плати на "Атомстройекспорт" заради поръчано оборудване за Белене, ще стане до средата на декември. Това каза министърът на енергетиката Теменужка Петкова на пресконференция в атомната централа. По думите й всеки ден тече кореспонденция с Европейската комисия, която трябва да одобри държавната помощ по плащането, която ще бъде отпусната от фискалния резерв, за да се покрие дългът към руската компания. Според Петкова България настоява този въпрос да се плати приоритетно от ЕК.Освен това от исканите 7 корекции върху начислената лихва, която НЕК трябва да плати на "Атомстройекспорт", са одобрени 4 от Арбитражния съд и се очаква окончателното му решение с колко ще бъде намалена лихвата, каза Петкова. Първоначалното решение беше за 167 хил. евро лихви на ден.За съхранението на оборудването Комаров посочи, че "Атомстройекспорт" е готова веднага да го предаде, след като плащането се осъществи, но ако българската страната помоли, то може да остане на съхранение и там. "Това няма да струва космическа сума", повтори два пъти той.По отношение на инспекцията на оборудването, която все още не е направена от българска страна, Комаров посочи, че експерти на НЕК са поканени да я направят. Той обаче посочи, че реакторите се съхраняват в консервиран вид, който, ако се наруши, ще струва допълнителни средства."Този инцидент (бел. авт.- арбитражът за АЕЦ "Белене") няма да повлияе върху бъдещото ни сътрудничество за използването на мирния атом", посочи Комаров. По думите му на бъдещото сътрудничество в ядрената енергетика не влияят политически или други фактори.Петкова допълни, че оттук нататък може да се обсъжда всеки един нов проект с "Росатом", който е икономически обоснован.


description: Лиспата на достатъчна прозрачност на компаниите е основният мотив за отказа

title: FTSE Russell отказа да включи китайски акции в индексите си

maintext:
Представителство в индексите на FTSE Russell засега няма да имат акциите на китайски компании от клас А.
© ALY SONG
Представителство в индексите на FTSE Russell засега няма да имат акциите на китайски компании от клас А. Такива се емитират от дружества, листнати на борсите в Шангхай и Шензен. Класификацията на Китай предвижда още клас H, който се ползва за емисиите на борсата в Хонконг.
Спънка за правителството
Лош вкус в устата на инвеститорите остави чрез действията си и правителството. В опит да задържи акциите високо управляващите първо се опитаха да налеят пари в борсата, което да надуе цената на инструментите. Тъй като това не успя да задържи срива, в ход на отчаянието на борсата бе наложено максимално ниво на спад, като сесиите бяха прекъсвани в момента на достигането му. Това попречи на излизането от пазара за някои инвеститори, които със сигурност ще се замислят два пъти, преди да се върнат на пазара.
Повторен отказ
Въпреки това доставчикът все още поддържа илюстративни индекси с участието на китайски компании, пише WSJ. В тях акциите клас А заемат тегло от 5% в компанията на други развиващи се пазари. Те обаче се предоставят на инвеститорите само по поръчка и не са част от официалните.
Подкрепа за решението си FTSE Russell и MSCI намират ѝ в пазарните тенденции. Инвеститорите избягват пазара, който не се присъедини към ръста на индексите в Тайван, Южна Корея, Япония и други борси в региона. От началото на 2016 г. взаимните фондове, инвестиращи в Китай, са изгубили 5.7 млрд. долара.
Вторият най-голям оператор на индекси FTSE Russell е отказал на Китай да включи местни акции в своите продукти. Става въпрос за инструменти, котирани в местна валута. Компанията все още не смята, че политиката на емитентите им е достатъчно прозрачна, за да бъдат те част от продуктите ѝ, пише WSJ.Главният изпълнителен директор на FTSE Russell Марк Мейкпийс заяви, че това не е финалното решение на компанията. Според него е само въпрос на време преди китайският пазар покрие изискванията за включване в индексите.Отказът обаче удря по амбициите на комунистическото правителство да спомогне за привличането на повече чужди капитали в страната. Инвеститорите бяха обезкуражени, след като през юни миналата година китайският пазар се сгромоляса. Балонът при акциите запрати основния индекс на борсата в Шанхай, Shangash Composite, до 5166.35 пункта. Оттогава насам той е изгубил над 40% от стойността си след масовите разпродажби.Друг негативен фактор е юанът. Китайското правителство полага усилия да обезценява валутата спрямо долара, за да насърчи износа на страната. Това от своя страна не е привлекателно за чуждестранните инвеститори, които търпят косвени загуби от капитала си.Решението на FTSE Russell не е изолирано явление. По-рано през годината другият голям играч при индексите - MSCI, отказа за трети път да включи китайските акции клас А в своите индекси. Компанията също посочи като причина липсата на прозрачност. MSCI предоставя едни от най-следените индекси за развиващите се пазари, като изключването на книжата от тях ги поставя в неравностойно положение.


description: DAX се понижава с 0,20% на старта на сесията. Корекция има при акциите на E.ON и RWE, които поевтиняват съответно с 1.33% и 0.58%. САС 40 се понижава...

title: Трудно начало за европейските борси

maintext:
© Kai Pfaffenbach
DAX се понижава с 0,20% на старта на сесията. Корекция има при акциите на E.ON и RWE, които поевтиняват съответно с 1.33% и 0.58%. САС 40 се понижава с 0.09%, а FTSE 100 губи 0.16%, спадайки отново под 7 хил. пункта. Акциите на производителя на луксозни стоки Burberry Group се възстановяват от вчерашните загуби, поскъпвайки с 1.75%. Вчера книжата понижиха цената си с близо 7%, след като компанията оповести, че приходите ѝ към третото тримесечие се понижават.Информацията е актуална към 10:15 ч.


description: текст и селекция: Хубен Хубенов

title: Универсални войници

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 43 // 29.10.2016 Прочетете Капитал Daily Брой 204 // 28.10.2016 Прочетете Капитал Light Брой 43 // 29.10.2016 Прочетете


description: Обвинението е срещу шестте най-големи вериги

title: Предизборно КЗК откри картел при продажбите на горива

maintext:
© Георги Кожухаров
Новоизбраната Комисия за защита на конкуренцията (КЗК) откри картел при горивата. Точно преди изборите. Регулаторът се занимава със сектора от над година и през февруари излезе с анализ, който откри синхрон в ценообразуването при големите вериги. Темата е чувствителна за всички потребители и през годините е имало основания за подозрения, че пазарът не е перфектен. Твърдението за картел обаче идва в подходящ за ГЕРБ момент. Решението на КЗК не е публично, така че не може да се направи извод дали този път действията на регулатора са били дълбоки или са популистки.Днес комисията излезе със съобщение, че предявява на шестте най-големи търговци на дребно твърдение, че имат забранено споразумение и/или съгласувана практика за обмен на ценова информация. Освен това провеждат обща ценова политика и обменят данни за реализирани обеми продажби и друга пазарна информация за целите на ценовото сътрудничество. Според КЗК това поведение има за цел "предотвратяване, ограничаване и нарушаване на конкуренцията на пазара на търговия на дребно с бензиново и дизелово гориво в страната".Шестте дружества са "Лукойл България", "Еко България", "Шел България", "ОМВ България", "Нис Петрол" и "Петрол".На теория, ако КЗК успее да докаже пред съда картел, максималната глоба, която може да бъде наложена на компаниите, е 10% от оборота на всяка. За миналата година общо продажбите им възлизат на малко над 6 млрд. лв.КЗК започна секторен анализ през август 2015 г. по искане на премиера Бойко Борисов. През февруари тази година КЗК съобщи, че забелязва, че цените на дребно на "Лукойл България", "Петрол", "ОМВ България", "Шел България", "Еко България", "Ромпетрол България" и "НИС Петрол" в определени периоди през 2013 г. и 2015 г. не следват цената на производителя и цените на едро. Тоест последните две се движат в синхрон, но ножицата между цените на едро и цените на дребно се разтваря - докато тези на едро падат, тези, които плаща крайният потребител, задържат нивата си. От настоящото съобщение излиза, че обвиненията са отпаднали по отношение на "Ромпетрол България"."Установяването на сътрудничество и единодействие между посочените дружества води до елиминиране на конкуренцията, което премахва естествените механизми на свободния пазар и въздейства неблагоприятно върху икономическата среда и интересите на обществото", се казва още в съобщението на КЗК.От там допълват, че определението не подлежи на обжалване. Ответните страни и молителят имат право на достъп до материалите по преписката и право в срок от 30 дни да представят писмени възражения и да поискат да бъдат изслушани от КЗК в открито заседание.Другото, което трябваше да провери комисията, е дали бургаската рафинерия "Лукойл Нефтохим Бургас" злоупотребява с господстващото си положение, като пак през февруари тя съобщи, че компанията продава продуктите си за износ на по-ниски цени, отколкото на вътрешния пазар. Окончателните констатации по този въпрос обаче все още не са известни.Това е третият път, в който комисията проверява пазара на горива. В средата на 2009 г. тя излезе с решение на база изследване на пазара от началото на 2005 г. до средата на 2008 г. Според него крайните цени по бензиностанциите са много сходни, което може да говори за съгласувани практики, но и за много висока прозрачност на пазара и за адаптация на участниците към нея. В крайна сметка КЗК не доказа забранени действия. Комисията установи също господстващо положение на "Лукойл Нефтохим Бургас", но не и злоупотреба с него.Следващият секторен анализ на КЗК приключи през 2011 г. Тогава тя потвърждава изводите в предишния, като в резултат се забрани на "Лукойл България" да публикува цените си на едро.


description: Компанията очаква да се възстанови до края на годината

title: Скандалът със смартфона на Samsung изяде печалбата на мобилното звено

maintext:
Йонг Кюн Шин ще поеме контрола над Samsung Electronics. Очакват се още рокади в управлението на южнокорейския гигант
© Andrew Kelly
Samsung потвърди, че целта пред компанията остава бързото възстановяване след проблемите с Galaxy Note 7. От южнокорейската компания все още не са наясно къде е проблемът с телефоните, като досега причината се търсеше само в батерията. Сега компанията започва да тества всички компоненти на телефона, за да се изяснят причините за проблема.
"Знаем, че трябва да работим усилено, за да си върнем доверието на нашите клиенти и сме изцяло отдадени на това", коментира един от главните изпълнителни директори Джонг Кюн Шин, който поднесе извиненията си към инвеститорите на компанията в Сеул. Самите инвеститори очакват сериозни промени в Samsung дори на ръководно ниво. В четвъртък те гласуваха промяната на позицията на директора на Samsung Group Йонг Кюн Шин, който вече ще оглавява Samsung Electronics.
Изтеглянето на смартфона Galaxy Note 7 от пазара доведе до най-ниската печалба за мобилното подразделение на Samsung от 2008 г., съобщава Reuters. Печалбата му е намаляло с 96% спрямо миналата година и през последното тримесечие е била скромните 87.6 млн. долара.Общата печалба на южнокорейската компания е 4.57 млрд. долара, което показва, че от Samsung точно са предвидили какъв ще бъде ударът върху финансовите им резултати след скандала със запалващия се нов модел на компанията. Първоначалните прогнози бяха за 2 млрд. долара по-висока печалба. Компанията обяви ревизирани прогнози за резултатите си още при изтеглянето на телефоните от пазара, като според нея проблемът ще се отрази на резултатите й през следващите две тримесечия.Samsung SDI, подизпълнителят, който беше обвинен за проблемите с Galaxy Note 7 заради възпламеняващи се батерии, отбеляза загуба от 110 млрд. корейски вона за периода. Изтеглянето на телефона е имало и макроикономически последици - според Министерството на финансите в Южна Корея между 0.1 и 0.2 пр. пункта от ръста на брутния външен продукт на страната през третото тримесечие е бил изтрит заради скандала.Целта на Samsung в краткосрочен план е през четвъртото тримесечие да отбележат резултати, подобни на тези за предната година. Компанията ще разчита на продажбите на S7 в бъдеще, като по последни данни от компанията телефонът ще постави рекорд за най-много продажби през първата година от пускането си на пазара.


description: Преди и след Brexit Лондон остава европейският център за изкуство

title: Арт градовете: Лондон

maintext:
Илюстрация © Linda Nylind
Увеличаване © Linda Nylind
Смаляванеа>
"Въведение в съвременното изкуство" е съвместна рубрика на галерия Sariev Contemporary и Light за най-новите тенденции в изкуството, за водещите арт градове и за значимите събития и артисти.
нарежда столицата на Великобритания на второ място в списъка си с най-важните градове за изкуство в света (на първо място, разбира се, е Ню Йорк).
G
,
Pace
,
Zwirner
,
&
Wirth
,
Werner
,
Levy
,
или
Marian
– всички от които отварят свои клонове в града от 2010 г.
White
,
Sadie
и
Timothy
пък са само някои от имената на престижните галерии, които произхождат от Лондон. Сцената за изкуство в града, разбира се, се допълва и големите арт институции – водещата от които е
Tate
, който през лятото на 2016 г. откри и новата сграда
Switch
, в която се помещава огромна колекция от произведения на изкуството.
Ако в повечето градове естествено се обособяват зони и квартали със засилено арт присъствие, то в Лондон в последно време подобно разпределение става все по-трудно. Традиционно "Мейфеър" е такова място, където се помещават и редица от вече споменатите галерии. Имаме още Централен Лондон, "Фицровиа" и "Сохо", където е панаирът
Frieze
London
,
British
Museum
,
Pushkin
House
и
Institute
of
Contemporary
Arts
. Източен Лондон пък предлага комбинация между големи галерии като
Vitoria
Miro
и независимите организации като фондация
Parasol
и
Barbican
Center
. Но имаме още Южен Лондон, където е "Тейт Модърн", "Хакни" и "Бетнал Грийн", "Уайтчапъл" и изобщо още редица квартали и местности, които можем да отнесем към картата на изкуството в града. Оливър Башано, редактор в едно от най-старите и престижни списания за съвременно изкуство ArtReview коментира, че вече арт сцената е много разпокъсана, иначе казано – навсякъде по нещо.
Което колкото и да звучи добре, защото говори все пак за някакво разнообразие, си има и своята не толкова позитивна причинно-следственост – а именно трагичната ситуация с наемите в града. Става дума за космически суми, които според думите на Башано "убиват арт сцената". Големите галерии могат да си позволят огромните наеми, които обаче са непосилни за независими и некомерсиални организации и пространства.
Затова и изобщо независимата сцена е учудващо непостоянна. Т.нар.
artist
run
пространства (задвижвани от художници), които са основен двигател на сцените в градове като Берлин или Брюксел, в Лондон имат твърде краткотрайно и несигурно съществуване. От независимата сцена по препоръка на Башано със сигурност не трябва да се пропускат
Studio
Voltaire
,
Barbican
Center
,
Open
School
East
, като особено горещо препоръчва и
Troy
Town
Pottery
– пространство за "радикална" керамика, което предлага и арт резиденция, а целта му е далеч отвъд традиционната керамика и да я представи като медия за съвременно изкуство.
Високите наеми и джентрификацията може и да не спират интереса на големите комерсиални галерии, но със сигурност пък отблъскват редица художници, които в последните години се насочват към места, където имотите са на далеч по-достъпни цени. Глазгоу е основната алтернатива на Лондон. Там цените са все още поносими, а и градът има жизнена и активна арт сцена, добро училище за изкуство. Е, името на града не се вижда често в списъците с галерии, които участват на най-големите панаири например, но все пак градът се превръща в лондонска алтернатива. Башано, който в
ArtReview
е международен редактор и следи отблизо най-важните арт градове по света и новопоявяващите се такива, разкрива, че много художници в последно време се изнасят към Порто. Ниски цени, забележителен пейзаж, история и културно наследство, относително спокойствие и евтините полети са това, което по всяка вероятност може да превърне Порто в новото попълнение на арт градовете в Европа. Що се отнася до галериите, Башано споделя, че в днешно време е почти все едно къде са базирани – дали в Лондон, Порто или София например, не е от толкова значение, защото в голямата си част те продават основно на панаири.
Истанбул и Берлин например, като два от най-активните градове в Европа в последно време, си имат биеналета и редица събития и фестивали, които привличат международната аудитория. В Лондон обаче подобни събития няма – вместо това има арт панаир.
е един от най-големите и престижни панаири и всяка година за седмица през октомври цялото внимание е насочено именно натам.
включва всъщност два панаира – единият за съвременно изкуството, другият –
– за стари майстори. Наред с тях има и редица съпътстващи програми, като основен акцент е скулптурният парк, който, освен че е безплатен за посещение, може да бъде посетен до 8 януари 2017 г. Тази година програмата е курирана от Клеър Лили и включва 19 творби на водещи художници, сред които Конрад Шоукрос, Клас Олнденбург Ед Херинг, Гошка Макуда и други. В дните на панаира шестчленно жури избира и творби на пан
ира, които да бъдат закупени от фонда на "Тейт Модърн". От създаването на фонда през 2003 г. с него колекцията
а "Тейт" се е обогатила с над 100 творби само от
.
В дните след 23 юни, когато Англия каза "не" на Европейския съюз, когато медиите се надпреварваха по черногледство, международната арт преса сдържано, но също така черногледо, предсказа, че пазарът на изкуство във Великобритания сериозно ще пострада от непредвидимите промени в търговията, износа, авторските права и други. Затова и
беше първият тест на пазара и до каква степен изобщо
има значение. Паундът може и да пада, но панаирът доказа, че пазарът се държи, изкуството се продава, колекционерите са там. Единствената разлика е, че колекционерите се замислят повече за валутата, с която да платят.
Brexit
Сцената съвременно изкуство е изключително динамична и разнообразна и в последните години редица градове изгряха на картата като арт дестинации: Берлин, Брюксел или Истанбул. Но колкото и нови арт градове да се появяват на небосклона, столицата безспорно си остава Лондон (не Париж). По данни на TefafArt MarketReport, публикуван през март тази година, аукционните къщи във Великобритания и дилърите са генерирали 21% от продажбите на изкуство и антики в световен мащаб (за сравнение – Франция с 6% и Германия с 2%). Очаквано престижната платформа ArtsyКато централна точка на сцената за съвременно изкуство в Европа Лондон приютява галерийните мастодонтиagosianDavidHauserMichaelDominiqueSkarstedtGoodmanCubeColesTaylorModernHouseUnitFriezeLondonFriezeFrieze MastersFriezeLondonПанаирът е един от най-големите акценти на културния живот в Лондон, но Башано не крие и критиката си към цялостния модел. Защо ще даде 10-20 паунда, за да отидеш на панаир, а не в Тейт Модърн например? Освен това споделя и една малка подробност "от кухнята" – истината е, че галериите пазят най-доброто за Арт Базел. А на останалите изложения показват по-малки и евтини творби. Така че, ако искаме максимума от панаир – мястото може би не е точно Лондон , а Базел.FriezeLondonBrexitЕто че нито, нито безбожните наеми могат да изместят Лондон от челните позиции на градовете за съвременно изкуство. Дали историята, духът или икономиката са това, което го крепи на върховете, е все едно едно. Лондон си е Лондон


description: Добавената реалност настъпва в бизнеса

title: Една реалност не стига

maintext:
Илюстрация Добавената реалност ще промени търговията по много начини, но най-важният й аспект е именно това, че ще отнеме чувството за несигурност при пазаруване онлайн
Увеличаване Добавената реалност ще промени търговията по много начини, но най-важният й аспект е именно това, че ще отнеме чувството за несигурност при пазаруване онлайн
[Shutterstock] Смаляванеа>
Този текст е част от специалното издание на "Капитал" Teхнологии за бизнеса. Всички текстове по темата може да откриете тук.
Добавената реалност вече променя начина, по който виждаме света. Съвсем буквално. Този път не става въпрос за заучена фраза, а за реалността, която ни заобикаля, щом погледнем през мобилното си устройство. Редовно е представяна като технология от бъдещето, но истината е, че тя е с нас вече от няколко години. Общественият интерес обаче бе по-скоро насочен към виртуалната реалност, която можем да определим като неин близък братовчед. Технологията имаше нужда от нещо, което да подтикне интереса към нея, и го откри в лицето на феномена Pokemon GO, който накара дребните чудовища, станали известни от японското аниме през 90-те години, да заживеят по улиците на града.Къде обаче ще бъде най-полезна новата технология? Разбира се, тя ще промени начина, по който играем игри, но ще отнеме много време, за да достигне чисто технически нивата на модерните компютърни игри. Пазар има, но в много случаи, включително и с Pokemon GO, разработването на технологията отнема фокуса от създаването на интересна игра, която да представя достатъчно разнообразен геймплей, който да не се повтаря през цялото време. Стотици милиони хора изтеглиха Pokemon GO в седмиците след излизането на играта, но голяма част от тях вече се отказаха заради повтарящите се действия. Първоначалният интерес обаче показа, че в обществото има глад за нови технологии, а добавената реалност е лесна за достъп и разбиране от хората. Остава трудната част – как тази технология да премине от тенденция към постоянна мода, която да помага на бизнеса и клиентите.Добавената реалност дава възможност за нови изживявания във всичко. Български фирми като "Дуард" вече правят интерактивни реклами на компании като KFC, а възможностите за еволюция в маркетинга и ритейла са далеч повече от това Рио де Жанейро да се окаже в ръцете ви през призмата на телефона. На модни ревюта в Лондон вече можеш със смартфона си да видиш как биха ти стояли дизайнерските дрехи, които са били представени само часове по-рано. Стаята ви може да се превърне в аквариум, Шерлок Холмс може да се появи пред вас и да ви дава наставления как да решите загадка, а в Русия може да се снимате с Пушкин на Червения площад. Възможностите са разнообразни за различните сектори, но въпреки това остава чувството, че добавената реалност е нещо далечно като технология.Представете си, че си харесате дреха в интернет. Искате да си я поръчате, но както винаги ви тежи чувството, че тази дреха може да не ви е по мярка. Сега си представете, че само с отварянето на телефона може да видите тази риза върху себе си и да разберете как тя ще ви пасне, дали ви стои добре или не. В друг случай искате да поръчате мебел за хола, а мобилното устройство ви дава възможността веднага да решите как ще стои той в цялостния интериор. Добавената реалност ще промени търговията по много начини, но най-важният й аспект е именно това, че ще отнеме чувството за несигурност при пазаруване онлайн. Това чувство отслабва все повече при хората, които си купуват редовно продукти онлайн, но все още го има при потребителите, които не са навлезли в пазаруването през мрежата.Промени в ритейла ще настъпят и от виртуалната реалност. Да кажем, че с вашите приятели сте решили да идете на къмпинг и искате да си купите палатка. Намирате такава и влизате в нея, за да проверите дали има достатъчно място. Няма нищо странно, освен че вие сте в София, приятелите ви са в Пловдив и всички сте по домовете си, а не в магазин за спортни стоки. Развиването на този тип технологии ще даде възможност на магазините да достигнат не само до повече клиенти, но и да им дадат нещо различно, персонализирано според техните предпочитания.Ритейл секторът ще трябва да поработи не само върху това да вкара технологията в работата си, но и да я рекламира достатъчно добре, за да достигне до възможно най-много хора, и то по най-бързия начин. По-възрастните ще бъдат най-трудни за убеждаване, тъй като голяма част от тях държат на традиционното изживяване при пазаруване. Това не означава, че те са извън обсега на технологията, а по-скоро, че е нужен различен подход при тях. По-младите поколения ще бъдат по-лесно достигнати, защото при тях електронната търговия и използването на устройства в ежедневието е вече развит навик.На първо време обаче ритейлърите трябва да изберат коя от двете технологии – добавената или виртуалната реалност, е най-подходяща за бизнеса им. Първата изглежда като по-лесния и логичен избор, тъй като втората изисква допълнителни устройства, които все още не са на достатъчно достъпни цени и до момента не успяват да се наложат дълготрайно на пазара. По-лесно изглежда да е нужен само телефон или таблет, върху чийто екран изображението се наслагва.Когато големите фирми като Facebook и Google решиха да инвестират сериозни суми във виртуалната реалност, никой не беше толкова развълнуван, колкото гейминг сектора. И с право – на колкото и голям екран да играеш, нищо не може да надмине чувството да си в самата игра и да се чувстваш буквално част от нея. По-трудно бе за геймърите да си представят как добавената реалност ще промени игрите. Когато бе обявен планът за Pokemon GO, той звучеше нереалистично, но се оказа истина. Да, има много части, които отстъпват на класическите игри Pokemon, но в крайна сметка без значение къде се намираш наистина можеше да видиш въпросните същества пред себе си. И доведе до масова истерия – само за дни играта натрупа над 45 млн. активни потребители.Проблемът пред гейминга е по-различен от този в ритейла. При търговията монетизирането е по-лесно. Но да накараш тези 45 млн. души не просто да си изтеглят приложение от магазина за апликации, а и да плащат за него или поне вътре в него, е далеч по-сложната мисия. В крайна сметка след известно време добавената реалност ще загуби шоковата си стойност, че виждаш Пикачу пред себе си, и тогава разработчиците ще трябва да се фокусират върху това да създадат нещо наистина интересно и не толкова повтарящо се, за да задържат потребителите и - още по-важно - да ги накарат да инвестират повече.Така или иначе, добавената реалност е една от онези технологии, които ни показват колко далеч всъщност сме стигнали. Тя е по-достъпна за потребителите и е нужно само едно масово приложение като Pokemon GO, за да осъзнаят всички, че възможностите пред добавената реалност все още не са напълно видими.


description: Депутатите приеха на първо четене в зала промени в Закона за задълженията и договорите, според които лихвата за забава, която се дължи от търговец не...

title: Лихвата за забава, която се дължи за данъци и осигуровки, може да стане по-ниска

maintext: Депутатите приеха на първо четене в зала промени в Закона за задълженията и договорите, според които лихвата за забава, която се дължи от търговец не може да надхвърля основния лихвен процент (ОЛП) + 8%, а за физическо лице - ОЛП+4%. Промените засягат забавените плащания към НОИ, НАП и други държавни и общински структури, които събират данъци и такси. Ако бъдат приети и на второ четене, ще засегнат и договорите, сключени по Закона за задълженията и договорите. Сред вносителите на поправката са Вили Лилков, Мартин Димитров и Петър Славов от Реформаторския блок.


description: Гръцкото дружество държи франчайз правата на IKEA за Гърция, България и Кипър

title: ЕБВР купи 15% от облигациите на Housemarket

maintext:
Очаква се тази есен IKEA да отвори "точка за продажба" и в Бургас, с което да мине 100 млн. лв. оборот
© Георги Кожухаров
IKEA в
са реализирали продажби за 127.6 млн. евро за първото
на 2016 г. (
) достига 7.9 млн. евро (срещу 5 млн. евро за същия период на 2015). Крайният резултат обаче е загуба от 3.5 млн. евро срещу 5.4 млн. евро за първата половина на 2015, става ясно от официалната страница на
Европейската банка за възстановяване и развитие (ЕБВР) купи 15% от облигационна емисия за 40 млн. евро, издадена от гръцкото дружество Housemarket. Поръчките на потенциалните инвеститори в емисията са били с 25% над размера й, което показва възвръщане на доверието на инвеститорите в местния капиталов пазар, става ясно от официално съобщение на банката. Housemarket държи франчайз правата на IKEA за Гърция, България и Кипър и е дъщерно дружество на семейния Fourlis Holding.Дружеството има 5 магазинаГърция и по един в Кипър и България, коитополугодиеза съпоставимия период на 2015 г. те са 117.5 млн. евро). Печалбата за 6-месечието на 2016 преди лихви, данъци и обезценки (EBITDAFourlis Holding.Според Фредерик Люсент, директор "Производство и услуги" в ЕБВР, цитиран в прессъобщението, участието на банката в облигационната емисия е сигнал към инвеститорите, че доверието към гръцкия капиталов пазар се връща. "В последните 12 месеца вече участвахме в емисии облигации, издадени от гръцки фирми в производствения сектор и телекомуникациите. Ще продължим да подкрепяме развитието на капиталовите пазари в Гърция като алтернативен източник на банково финансиране", заяви още Люсент.Василис Фурлис, председател на борда на директорите на Fourlis Group, добавя: "Housemarket и Fourlis Group ще продължат да предлагат решения за обзавеждане на дома. Нашата цел е да допринесем за възстановяване на икономиката на Гърция чрез адекватни инвестиции, работа по правила и използване на успешни световни практики за корпоративно управление. Емисията облигации, подкрепени от ЕБВР и много други институционални и индивидуални инвеститори, прави нашата отговорност дори по-голяма."Според Сократис Лазаридис, главен изпълнителен директор на Атинската фондова борса, напълно функциониращият капиталов пазар е от съществено значение за мобилизиране на средства, необходими за финансиране на растежа на фирмите. "Атинската борса е готова да предостави своите услуги в полза на гръцката икономика заедно със силни партньори като ЕБВР", заяви той.ЕБВР започва да инвестира в Гърция през 2015 г. Приоритетите на банката включват укрепване на частни компании и финансовия сектор, на приватизацията, развитие на инфраструктурата и регионалната интеграция на гръцката икономика. От началото на дейността си банката е инвестирала над 600 милиона евро в 11 проекта в страната.Планът на ЕБВР за периода 2016 - 2018 г. включва три приоритета: укрепване на икономическата устойчивост, посрещане на глобалните предизвикателства и подкрепа на регионалната интеграция, се посочва в прессъобщението.IKEA стъпи на българския пазар през 2011 г. чрез договор за франчайз с Housemarket, която управлява пет магазина на шведската верига в Гърция и един в Кипър. "Хаус маркет България" вече отчете поредно увеличение на посетителите, на купувачите и на продажбите. Дружеството прави своите отчети и анализи за периода от септември на предходната година до следващия август, когато по традиция представя новия годишен каталог на IKEA. През каталожната 2016 посетителите на IKEA в България са били 2.5 милиона, което е годишен ръст от 12%. Пазарувалите в магазините са 950 хиляди (увеличение от 26%). Продажбите са с 18% повече и достигат 92 млн. лв., съобщи Тео Муратидис, управител на "Хаус маркет България".Той уточни, че каталожната 2016 е първата година, в която в България функционират няколко канала за продажби – магазинът в София, центърът за поръчки във Варна и онлайн. Според традиционната класация топ 100 на "Капитал" "Хаус маркет България" има 84 млн. лв. приходи за 2015 г., или ръст от 16% спрямо 2014. Това му определя 18-о място в топ 30 на веригите в страната. Дружеството има печалба от 4.2 млн. лв. за 2015 (1.48 млн. лв. за 2014).Втората по големина верига за мебели в страната - "Аико", има приходи от 54.5 млн. лв. и печалба от 1.5 млн. лв. През миналата година мажоритарен дял в нея придоби австрийската XXXLutz.Очаква се тази есен IKEA да отвори "точка за продажба" и в Бургас. Така през шестата си година в България вероятно мебелната верига ще надскочи психологическата граница от 100 млн. лв. оборот.


description: Nikkei 225 се покачва с 0,84%, поведен от акциите на индустриалния сектор. Книжата на производителя на оптика Olympus поскъпнаха 4.08%, а тези на NSK...

title: Японските акции с втора успешна сесия

maintext:
Nikkei 225 се покачва с 0,84%, поведен от акциите на индустриалния сектор. Книжата на производителя на оптика Olympus поскъпнаха 4.08%, а тези на NSK покачват цената си с 4.10%. Китайският пазар пък няма да отваря до края на седмицата заради национален празник.
Американските борси затвориха с понижения. Dow Jones изгуби с 0.30%, S&P 500 спадна с трета от процента, а акциите на строителя на петролни платформи Transocean поевтиняха с 7.69% заради прекъснат договор. Nasdaq Composite завърши сесията 0.21% на червено.
Информацията е актуална към 8:15ч.


description: Енергийна ефективност на студентско общежитие на УАСГhttp://www.aop.bg/ng/form.php?mode=view&class=F02_2014&id=7515042.13 млн. лв.

title: Най-големите обществени поръчки през седмицата

maintext:
© ЮЛИЯ ЛАЗАРОВА
извършили строителство на минимум една сграда, изпълнена и приета от съответния получател/компетентен орган/възложител или приемателна комисия с акт образец 15 и/или разрешение за ползване и/или удостоверение за въвеждане в експлоатация
2.13 млн. лв.Университет по архитектура, строителство и геодезия (УАСГ) обяви обществена поръчка за реализиране на енергоефективни мерки и повишаване на енергийната ефективност на блок 35 – студентско общежитие на УАСГ - УПИ ІІ, кв. 20, м. ‘‘Студентски град‘‘ - София.Тя включва следните видове строително-монтажни работи: топлинно изолиране на външните стени; топлинно изолиране на покриви; подмяна на външни дограми; отоплителна слънчева инсталация; топлинно изолиране на под. Прогнозната цена е 2.13 млн. лв., а срокът за изпълнение на поръчката е 120 дни. Критерият за избор на изпълнител е най-ниска цена. Прогнозната цена е пределна и не може да се надхвърля. Участниците в процедурата следва да са реализирали минимален оборот от всякакъв вид строителство през последните три приключили финансови години в размер на прогнозната стойност на поръчката: 2.134 млн. лв. без ДДС. Те трябва да имат застраховка "Професионална отговорност на строителя" за минимум 400 хил. лв. Трябва да са изпълнили дейности с предмет и обем, идентични или сходни с тези на поръчката (минимум три или повече изпълнени обекта), през последните 5 години. Оферти се приемат до 9 ноември.820 хил. лв.Държавна агенция "Държавен резерв и военновременни запаси" обяви поръчка за ремонт на покриви на бази, собственост на агенцията. Тя включва следните основни дейности: 1. Подмяна на хидроизолация по покривите на складови и материални бази; 2. Ремонт на покривни конструкции, включително на покривните изолации, за да бъдат предотвратени течове в базите. Всички ремонтно-строителни и монтажни работи са подробно описани в КСС – Приложение № 4.1 към документацията за участие. Складовите бази на ТД "Държавен резерв" се намират в София, Пловдив, Варна, Плевен и Велико Търново. Цената ще има 60% тежест при избора на изпълнител, техническото предложение - 40%. Крайният срок за изпълнение е 30 юни 2017 г. Участниците трябва да имат минимален общ оборот, включително минимален оборот в сферата, попадаща в обхвата на поръчката, през последните три години, не по-малък от 1.6 млн. лв. Те трябва да са изпълнил минимум 3 дейности с предмет и обем, идентични или сходни с предмета на поръчката (строителство) през последните 5 години. Сросът за подаване на оферти е 31 октомври.820 хил. лв.Община Марица обяви поръчка за прилагане на мерки за енергийна ефективност на общински заведения. Тя е разделена на три обособени позиции: 1. ЦДГ "Буратино", с. Костиево; 2. ОУ "Св. св. Кирил и Методий", с. Костиево и 3. Здравна служба, с. Маноле. В поръчката са включени следните дейности: топлоизолиране на външни стени; топлоизолиране на покрив; подмяна на дограма; подмяна на източник на топлина и вътрешноотоплителна инсталация; доставка и монтаж на слънчеви колектори; подмяна на осветителни тела; демонтаж, монтаж и ремонтни работи по следните части: архитектура, конструкции, електрическа, ВиК и пожароизвестяване. Оферти могат да се подават само за една обособена позиция. Критерият за избор на изпълнител е най-ниска цена. Срокът за изпълнение е 60 дни за първата, 50 дни за втората и 40 дни за третата позиция. Прогнозните цени са и пределни и не могат да се надхвърлят. Участниците трябва да имат реализиран оборот от строителство за последните три години от 137 хил. лв. до 508 хил. лв. в зависимост от позицията, за която кандидатстват. Те трябва да са изпълнявали сходни поръчки - минимум три обекта, за последните три години. Оферти се приемат до 2 ноември.772 хил. лв.Община Доспат обяви поръчка за инженеринг за енергоспестяващи мерки за подобряване на енергийните характеристики на многофамилни жилищни сгради Д1и Д3 в град Доспат. Тя е разделена на две позиции: първата е за блок Д1, втората за блок Д3. Необходимо е изготвяне на технически проекти, осъществяване на авторски надзор по време на изпълнение на строително-монтажни работи (СМР) и изпълнение на СМР, както и всички свързани с това дейности за двете сгради. Цената има 50% тежест при избора на изпълнител, методологията - също 50%. Оферти могат да се подават само за една обособена позиция. Участниците трябва да имат опит със строителство и/или проектиране и изпълнение на строеж, идентично или сходно с предмета поръчката, изпълнено през последните 5 години. За строителство, "сходно" с предмета на поръчката, следва да се разбира: СМР по въвеждане на енергоефективни мерки в сгради, вкл. ремонтни строителни работи по полагане на хидро- и топлоизолация и поставяне на дограма на сгради за въвеждане енергоефективни мерки в съществуващи сгради с РЗП: минимум 2000 кв.м, като изискването важи както за една сграда, така и за повече сгради. Срокът за изработване и предаване на техническите проекти е най-късно до 30 март 2017 г. Оферти могат да се подават до 15 ноември.751 хил. лв.Община Симеоновград обяви поръчка за проектиране и строителство за постигане на обновяване за енергийна ефективност на многофамилна жилищна сграда на адрес пл. "Свобода" №3 в гр. Симеоновград, изпълнявана в рамките на Националната програма за енергийна ефективност.Тя включва дейности по проектиране, авторски надзор и строителство за постигане на обновяване за енергийна ефективност на многофамилна жилищна сграда на адрес пл. "Свобода" №3 в гр. Симеоновград, изпълнявана в рамките на Националната програма за енергийна ефективност на многофамилните жилищни сгради за 2015, с РЗП 5080 кв.м. Цената има 50% тежест при избора на изпълнител. Участниците трябва да са реализирали минимален общ оборот, изчислен на база годишните обороти, в размер на 1.4 млн. лв. за последните три приключили финансови години. Те трябва да са: строеж/преустройство/реконструкция/основен ремонт на обект от същата група и категория. Срокът за изпълнение на поръчката е 160 дни. Оферти се приемат до 3 ноември.


description: Президентът Франсоа Оланд демонстративно отмени визита във Варшава

title: Полша отмени военна сделка за милиарди евро и раздразни Airbus

maintext:
© KACPER PEMPEL
Правителството на Полша обяви, че анулира сделка за доставка на военни хеликоптери за милиарди евро, с което раздразни компанията Airbus и допълнително влоши отношенията с Франция, съобщи Reuters.Президентът Франсоа Оланд отмени визита във Варшава, която трябваше да се състои в четвъртък, има и предупреждение за преразглеждане на сътрудничеството в отбраната. "Асошиейтед прес" коментира, че случилото се поставя под въпрос репутацията на Полша в подобни преговори за мащабни сделки. Част от поръчката отива към разположените в Полша предприятия на Sikorsky Aircraft, поделение на американската Lockheed Martin. Премиерът Беата Шидло и министърът на отбраната Антони Мачиеревич заявиха, че искат машините да са произведени и обслужвани в Полша.Още през април 2015 г. предишният кабинет във Варшава, победен на изборите през октомври от сегашната дясноцентристка партия "Право и справедливост", сключи предварително споразумение с Airbus да закупи 50 многоцелеви хеликоптера H225M Caracal за обновяване на авиационния си парк. Но на 4 октомври новото правителство каза, че няма да финализира сделката заради непреодолими разминавания за офсетната програма.Според кабинета тя би трябвало да е равна по стойност на полската поръчка от 13 млрд. злоти (3.14 млрд. евро, или 3.4 млрд. долара). Гийом Фори, главен изпълнителен директор на Airbus Helicopters, твърдеше, че тяхното предложение ще създаде 3800 работни места в Полша и ще донесе на страната повече икономическа полза, отколкото на Франция. Остри критики имаше и от полски профсъюзи в двата авиационни завода – в PZL Mielec, където за износ са сглобяват S-70i Black Hawk на Sikorsky, и в PZL Swidnik на италианската Leonardo, където лобират за покупка на AgustaWestland AW149.В отговор Airbus Helicopters разпространи отворено писмо до премиера, като обвини Варшава, че условията на конкурса непрекъснато са били променяни и са правени опити да бъдат заобиколени регулации на Европейския съюз. Базираната във Франция авиационна група се конкурира с американски и италиански компании за доставката на хеликоптери за най-голямата източноевропейска страна в НАТО.Том Ендерс, главен изпълнителен директор на Airbus Group, обвини Полша, че е подвела компанията по време на преговорите, и заплаши, че ще предприеме допълнителни действия за компенсиране на направените разходи, но без да уточнява какви. "Никога правителство не се е отнасяло към нас по този начин", допълва той в отделно съобщение. В него се казва, че Варшава е затръшнала врата в лицето на французите."Противоречивите и спорни декларации на полското правителство в хода на тази обществена поръчка създадоха впечатление за безпрецедентно объркване", казва още Ендерс. Източници на Reuters от авиационните среди смятат, че компанията е вложила за реклама и промоция на продуктите си десетки милиони евро.Сега Мачиеревич казва, че до края на годината правителството ще купи два Black Hawk, а догодина – още 8."Прекратяването на преговорите с Airbus предизвика емоционални реакции и това е разбираемо", коментира Радослав Домагалски-Лабедцки, зам.-министър на икономиката. "Но искам да обясня, че не сме провалили преговорите, а ги спряхме, защото нямаше смисъл да продължаваме. Преговаряме една година – достатъчно, за да разберем, че не остана пространство за компромис." Правителството казва, че е поискало подобряване на офертата, но отговорът е бил неудовлетворителен."Правим това, което всички останали държави правят в защита на националните си интереси. За Полша е важно да закупува оборудване тук, в страната", каза премиерът Шидло в ремонтния завод за хеликоптери в Лодз, който щеше да бъде придобит от Airbus.Фори направи необичайна стъпка да повдигне завесата на поверителността на преговорите и каза, че решението на Варшава е дошло само ден след получаването на последната подобрена оферта от Airbus. По думите му компанията е предложила офсетна програма, по-голяма от стойността на полската поръчка от 10.8 млрд. злоти (2.8 млрд. долара). Но министерството на икономиката добавило 23% ДДС и така крайната сума достигнала 13.4 млрд. злоти."Макар компенсирането на ДДС чрез офсет да не е стандартна практика, Airbus Helicopters прие да поеме и тази сума", се казва в писмото. Фори допълва, че министерството е включило през август и нови изисквания, на които Airbus Helicopters не може да отговори, тъй като противоречат на европейските закони и регулации.Сделката щеше да доведе до прехвърлянето на 45 елемента с изключително важни технологии за сигурност и да осигури 30 години работа на държавни полски компании и да модернизира индустрия за обслужване на "старо поколение руски хеликоптери".Отидохме отвъд това, което предлагат конкурентите ни от Sikorsky и Leonardo, с предложението за притежавано от държавата предприятие за сглобяване на хеликоптери, допълва Фори. Airbus Group е работодател на около 900 души в Полша и годишните разходи в страната са малко над 200 милиона евро. Във вторник компанията заяви, че е щяла да даде чрез офсетната си програма работа на 6000 души.Външният министър Витолд Вашчиковски опита да успокои напрежението с изявление, че Полша все пак се нуждае от няколко типа хеликоптери и моделът Caracal все още може да бъде предложен в друга конфигурация и по-малко бройки."Полската армия се нуждае от хеликоптери колкото може по-скоро", каза в Лодз министърът на отбраната Мачиеревич при посещение в завода на Sikorsky. По думите му най-належаща е нуждата при спецчастите, но той ясно даде да се разбере, че поръчката ще отиде именно в американското предприятие в Миелец.Следващите поръчки ще бъдат отворени към всички заинтересовани, но може да минем и на директно договаряне със само един кандидат и с акцент върху вътрешния потенциал на полския сектор, допълни министърът.


description: Южнокорейската компания се подготвя за ефекта от проблемите със смартфона

title: Samsung очаква спад на печалбата с една трета заради Galaxy Note 7

maintext:
© Kim Hong-Ji
Южнокорейската компания понижи значително прогнозите си за резултатите от третото тримесечие, които обяви в края на миналата седмица. Според тях компанията очакваше печалба от близо 7 млрд. долара, но новите прогнози са за печалба от 4.6 млрд. долара.
"Това показва, че Samsung очаква цялата печалба от бизнеса с мобилни телефони да бъде загубена", коментира Кин Янг, анализатор в SK Securities. "Компанията е отписала и всички разходи по Galaxy Note 7, за да избегне големи разминавания", добавя той. Възможно е с вече променените резултати звеното на Samsung за мобилни устройства да отбележи минимална загуба.
Добрите новини за Samsung са, че компанията не е толкова зависима от бизнеса си с мобилни телефони. Според проучване на Marketwatch,
хипотетичен сценарий с подобен провал от страна на Apple би имал много по-тежки последици за компанията. Всички мобилни устройства на Samsung, включително и таблетите, отговарят за малко над 50% от приходите на компанията, докато при Apple 57% от постъпленията идват само от продажбите на iPhone. Samsung обаче има широка гама телефони, които ще продължи да продава, и е възможно резултатите в края на годината да не са толкова негативни, предвид прогнозите на фирмата, които са направени при най-негативен сценарий.
За много анализатори премахването на основния модел на Samsung може да се окаже край и на надеждите компанията да завземе пазара на смертфони от висок клас. Според Браян Ма, анализатор в IDC, това е било нужна стъпка, за да може Samsung да си стъпи на краката. "Сега компанията трябва да си върне доверието на клиентите. Начинът за това е процесите в нея да бъдат напълно прозрачни, така че потребителите да са сигурни, че компанията ще открие къде е проблемът и ще го разреши", коментира той.
За да са пълни лошите новини за Samsung, само преди дни от Google обявиха новия си смартфон във високия клас Google Pixel, който може лесно да замести Galaxy Note 7 като водещ Android модел в същия ценови диапозон.
Новите прогнози на Samsung:
Оперативна печалба за тримесечието – 5.2 трлн. вона (4.6 млрд. долара) спрямо 7.8 тлрн. вона, обявени в петък
Приходи – 47 трлн. вона, което е с 4% по-малко от обявените миналата седмица 48.9 млрд. вона
Южнокорейската компания Samsung понижи с една трета прогнозата за оперативната си печалба през третото тимесечие, като по този начин отрази ефектите от катастрофалното представяне на водещия си смартфон Galaxy Note 7, който беше принудена окончателно да спре от производство и продажби във вторник, съобщава Financial Times. Продуктът трябваше да бъде основен в портфолиото на компанията за следващата година и засега няма яснота какви точно мерки ще предприеме, за да успокои инвеститорите. Изтеглянето на устройството от пазара идва в най-важния период за годината, в който Samsung трябваше да атакува коледния пазар.Скандалът с Galaxy Note 7 придоби огромни размери, след като компанията първо получи сигнали за запалвания, после изтегли временно телефона и започна масова подмяна, като официалната обявена причина беше, че батериите са повредени. След известно затишие, същите проблеми се появиха и с вече сменените модели и това принуди Samsung да вземе тежкото решение окончателно да се откаже от производството и продажбите на модела, а вероятно и от цялата серия Galaxy Note. Страховете на компанията са, че ударът няма да бъде само върху продажбите на смартфони, а и върху цялото реноме на компанията и клиентите ще се отдръпнат от другите й продукти.Освен това компанията понижи и очакванията си за оборота с 4% до 47 трлн. вона.


description: На терен от 167 декара над Бизнес парка ще се появи нов комплекс от офиси и жилища - Garitage Park

title: Под Витоша за 180 млн. евро

maintext:
Инвеститор в комплекса е проектното дружество "София парк", в което основни акционери са казахстански граждани, а малки дялове имат бившият изпълнителен директор на Colliers в България Атанас Гаров и колегата му Давид Давидов.
© Анелия Николова
Градските мегакомплекси в София рядко излизат от етапа на картинката. В последните три години имаше няколко заявки за такива мащабни начинания във и край столицата. Пръв бе милиардният проект на хонконгския милиардер Стивън Ло до Мусачево, който обаче е слабо вероятно да се случи. Два грандиозни плана има и турският инвеститор Garanti Koza, но и тук развитието е замръзнало. Един, макар и по-скромен, започна - първата копка на комплекса Garitage Park за все пак внушителните 180 млн. евро беше на...


description: Близкият до ГЕРБ началник на агенция "Рибарство и аквакултури" Янчо Янев бе арестуван във вторник заедно с инспектора от ведомството Златин Георгиев...

title: Министър Танева уволни разследвания директор на рибарската агенция

maintext:
агенция "Рибарство и аквакултури"
заедно с инспектора от ведомството
Златин Георгиев и председателят на несебърското сдружение "Морски звуци" Петър Генов. Тримата бяха задържани и привлечени като обвиняеми за измама с еврофондове в размер на 59 хил. лв. - престъпление по чл. 248а от Наказателния кодекс.
Близкият до ГЕРБ началник наЯнчо Янев бе арестуван във вторникНа всеки от тях бе наложена парична гаранция от по 20 000 лв., като с постановление на прокурор им е наложена и забрана да напускат пределите на страната.


description: Две седмици преди вота социолозите регистрират куп противоречия и парадокси у избирателите

title: "Алфа Рисърч" за избори 2016: Висока активност и референдум на ръба да бъде успешен

maintext:
Много е възможно и трите въпроса на референдума да получат нужната подкрепа
© ЮЛИЯ ЛАЗАРОВА
Две седмици преди изборите за президент и националния референдум социолозите от "Алфа Рисърч" регистрират колкото интересни, толкова и противоречащи си нагласи у избирателите в национално представително проучване сред 1013 пълнолетни граждани в периода между 19 и 24 октомври. То е поръчано от Института за развитие на публичната среда и е с фокус върху информираността и ролята на кампанията за президентския вот и референдума.С новото изискване за задължително гласуване са запознати само две трети от избирателите и въпреки че преобладаващата част от тях заявяват, че то няма да повлияе на решението им дали да идат до урните, само за две седмици делът на твърдо решилите да гласуват за президент нараства от 61% до 66%, или със 7% повече от заявената активност за местните избори през 2015 г. Това се случва на фона на слаба кампания, като всеки втори анкетиран заявява, че не е запознат с нито една проява на кандидатите за държавен глава.Тази очаквана висока активност от своя страна се отразява и на очакванията за участие в референдума. Въпреки липсващата разяснителна кампания и въпреки че анкетираните споделят силно противоречащи си тези, почти 54% заявяват, че ще участват в него. Това е с над 4% повече от прогнозата за участие в референдума през 2015 г. за електронното гласуване, който бе много по-ясен и ангажиращ като послание.Това означава, че е възможно избирателната активност на референдума да е близка до признаването му за валиден. Изискването е в него да са участвали поне толкова избиратели, колкото са били в последните парламентарни избори, а те преминаха със сравнително ниска активност (48.6%). Нагласите за това как избирателите ще гласуват пък сочат, че е много възможно и трите въпроса на референдума да получат нужната подкрепа.За разлика от миналогодишния референдум за електронното гласуване, когато гражданите направиха избора си въз основа на поредица от обсъждания, предстоящото след две седмици пряко допитване най-вероятно ще произведе резултат, базиран на противоречиви нагласи и слаба информираност за последствията от едно или друго решение. Изследването регистрира изключително любопитно противоречие - въпреки че сред решилите да участват в референдума позицията "ДА" доминира и в трите въпроса, хората изразяват съгласие с мотивите и на двете противоположни позиции. Така например 72% от тях са съгласни с твърдението, че партиите трябва да получават субсидии, за да не изпаднат в зависимост от интереси на благодетелите, но 57% са съгласни и с това, че ако субсидията стане минимална, ще останат само тези партии, на които хората имат доверие и ги финансират със собствени средства.Особено парадоксална е ситуацията при задължителното гласуване, подкрепяно от около 52%. В същото време мнозинството от хората 74% подкрепят тезата, че гласуването е право, което не бива да се вменява като задължение. А най-силният аргумент в подкрепа на задължителното гласуване – че така ще се ограничи тежестта на купения и контролиран вот – събира почти двойно по-малко привърженици (46%).Засега ефектът от бурните публични спорове по отчитането на квадратчето "не подкрепям никого" се изразява в това, че малко над половината избиратели са научили за възможността да се гласува по този начин. Тази опция заявяват като предпочитана около 10% от анкетираните, като техният профил е този на обичайно негласуващите – най-млади, учещи, слабо интересуващи се от политика, жители на градовете.Както и през 2015 г., съмненията за честността на изборите в страната остават високи. Същевременно по-слабата кампания и липсата на локални играчи, характерни за местните избори, леко подобряват очакванията за честността на тазгодишните избори в отделните населени места. От 19% на 23% нарастват хората, които смятат, че в тяхното населено място изборите ще са честни. Значително намалява и делът на избирателите, които са на противоположното мнение - от 46% на 34%.


description: По-голямата част от базата в градовете към момента е остаряла или недостатъчна

title: Търсенето на производствени сгради в Пловдив и Стара Загора е по-голямо от предлагането

maintext:
© НАДЕЖДА ЧИПЕВА
Bgsklad
Интересът към нови производствени бази и цехове в Пловдив и Стара Загора е налице, но няма достатъчно предлагане на такива проекти. Около тази теза се обединиха участниците на втория пореден семинар на тема "Обзор на пазара на индустриални имоти", организиран от.bg.Според Атанас Ласков, управител на агенция "Индустриални имоти", основният проблем в Пловдив е изчерпването на налични бази. Потенциалните клиенти имат траен интерес към нови производствени сгради и цехове в града от 800 до 5000 кв.м, но такива не се предлагат. На пазара се търсят и малки промишлени халета между 200 и 600 кв.м, най-вече за хранителната промишленост, шивашка дейност и търговия. Най-желани региони за установяване на такива бази в Пловдив са входно-изходните артерии в северна и южна посока.Участниците в семинара посочват, че се очакват нови проекти в югоизточната част заради добрата локация - в близост се намира митницата, наличие на транспортни и спедиторски фирми. Сред новите проекти, които се очакват в Пловдив, е "Марково" на "Галакси инвестмънт груп". Теренът, върху който се развива "Марково", е с големина 158 хил. кв.м и се намира в южната част на града. "Районът не е презастроен за разлика от тези на селата Раковски, Калояново и Куклен. Новият проект ще даде възможност на община Родопи да достигне бързо като индустриално развитие община Марица", коментира Стефан Карпузов от "Галакси".В Стара Загора чуждите инвеститори търсят съвременни производствени бази, коментира Огнян Георгиев от "Дедов имоти". Към момента обаче в града основно се предлагат стари складови площи, които са изградени от стоманобетонни конструкции. Все по трудно се намират новопостроени бази, отговарящи на съвременните изисквания, и затова такива се купуват основно от фирми от малкия и средния бизнес, споделят участниците. Цените на складови и промишлени площи в област Стара Загора от 2000 до 10 000 кв.м за старо строителство варират между 2.50 и 3 лв. за кв.м, за площи от 200 до 700 кв.м за панелно строителство - между 3 и 5 лв. За площите в хипермаркети и търговски центрове цените са в порядъка на 9-10 лв. за кв.м. В плана на индустриалното развитие на града е заложено реализирането на нови 250 проекта за над 782 млн. лв.


description: Сключено е рамково споразумение с общо 14 потенциални изпълнителя за реконструкцията на 19 обекта в идните 4 години

title: Район "Витоша" подготвя ремонти за 10 млн. лв.

maintext:
В рамките на обществената поръчка се планират ремонти или саниране на шест детски градини, осем училища и др.
© НАДЕЖДА ЧИПЕВА
Поръчката е разделена на две - за ремонт на училища и социална структура и ремонт на техническа и пътна инфраструктура
Столичният район "Витоша" ще възложи поръчка на обща стойност 9.7 млн. лв. без ДДС за ремонти и саниране на детски градини и училища, улични реконструкции, строителство и др., става ясно от регистъра на обществените поръчки. Търгът се провежда под формата на рамково споразумение, като участниците вече са били класирани и стават потенциални изпълнители (виж таблицата). Въз основа на сключеното рамково споразумение пък ще се подписват и договорите за ремонт и строителство на конкретните обекти с определен изпълнител. Това ще става, като общината ще отправя писмена покана до всички участници по споразумението за представяне на оферта за определяне на конкретните условия на съответния договор.Продължителността на поръчката е 48 месеца, т.е. ремонтите ще бъдат изпълнени в идните 4 години. От документацията става ясно, че те ще бъдат финансирани както със средства от общинския бюджет, отпускани целево на район "Витоша", така и със средства по проекти, с които районната администрация има намерение да кандидатства по различни европрограми.Поръчката е разделена на две обособени позиции, като първата включва изграждане, оборудване, обзавеждане и ремонт на сгради от образователната и социалната инфраструктура. Общо в позицията влизат 15 обекта. Ще се изгради нова детска градина в Драгалевци, ще се изграждат пристройки към сграда на СДГ 60 "Бор" и 64-то ОУ "Цар Симеон Велики", Национален музей "Боянска църква" (старо боянско училище) ще се преправи в детска градина, ще се санират два блока, ще се работи по мерки за енергийна ефективност на четири училища - 2-ро СОУ "Акад. Емилиян Станев", 86-о ОУ "Св. Климент Охридски",5-о ОУ "Иван Вазов" и 52-ро ОУ "Цанко Церковски" и др.Втората позиция е за строителство, основен ремонт, реконструкция и рехабилитация на обекти на техническата и пътната инфраструктура на територията на район "Витоша". В позицията влизат основен ремонт на съществуваща корекция на р. Боянска от ул. "Иван Сусанин" до ул. "Вихрен", преасфалтиране на училищния двор на 26-о СОУ "Йордан Йовков", изграждане на ограда и подпорна стена на гробищен парк "Владая", изграждане на детски площадки в двора на ОДЗ 46 "Жива вода" в Симеоново.Максималният размер на стойността на първата обособена позиция е 8.7 млн.лв., а за втората - 1 млн. лв. без ДДС.Рамковото споразумение е за максимум девет изпълнителя по първата позиция и пет по втората, като това е и броят на потенциалните изпълнители според решение от юли тази година.Участниците са можели да подават оферти само за една от обособените позиции и въпреки голямата разлика във финансовите им параметри и двете позиции се радват на голям интерес - за първата са подадени 10 оферти, а за втората - 11. Критерият за оценка и в двете позиции е икономически най-изгодна оферта, като оценката на техническото предложение, включващо технология, подход и методология за изпълнение на строителството, е с тежест 60 точки, а ценовото предложение е с тежест 40.На първо място за изграждането и ремонтите на сгради от образователната и социалната инфраструктура е класирано обединение "РТ Техно-Про", а на второ - "Булстрой груп". Първите са предложили втората най-ниска цена, но пък "Булстрой груп" са имали най-доброто техническо предложение с постигнат максимален резултат.В класацията за втората обособена позиция на първо място попада пернишката "Нивел строй" с почти отлична оценка, като и техническото им предложение е най-добро, а цената е втората най-ниска сред предложените - 307 710 лв. ГБС-ИС са предложили най-ниска цена сред участниците - 305 697 лв.


description: Според Green Life цените на ваканционните жилища са намалели с една трета за същия период

title: Три пъти по-малко руснаци са купили имоти това лято спрямо 2014 г.

maintext:
Според Green Life предлагането значително надхвърля търсенето, като през това лято на пазара са били около 30 000 ваканционни имота
© ЦВЕТЕЛИНА БЕЛУТОВА
Българските купувачи заемат 30% от пазара.
развива два основни проекта на морето -
Aivazovsky Park в град Поморие с площ 18 000 кв.м и Green Life Beach Resort на "Каваците"
. В планината дружеството управлява ваканционния комплекс
Green Life Ski & Spa Resor
t в
Банско.
По данни на регистъра БУЛСТАТ нараства влиянието на купувачи от Западна Европа и те заемат дял, равен на около четвърт от този на руски говорищите. Според Green Life обаче в по-голямата си част сделките със западноевропейски граждани всъщност са с българи с чуждо гражданство. "Това са хора, които са емигрирали преди много години, или представители на смесени бракове. Покупката на ваканционен имот в страната е стъпка, зад която стоят комбинация от носталгия и разумно вложение на спестяванията", посочва Петров. По думите му пазарът в България не е атрактивен за гражданите на западните държави. Те предпочитат Испания, където, макар да са значително по-скъпи, качеството на ваканционните имоти е сходно.
Спадът на цените на ваканционния пазар е с около една трета от украинската криза насам, посочват от Green Life. "През изминалите три месеца цените се запазват стабилни на тези нива, без допълнителен спад, но и без ръст. Апартамент с една спалня преди се продаваше за около 60 хил. евро, докато днес за същия имот стойността е около 50 хил. евро, като това е по-скоро горната граница", казва Петров.
Над три пъти е намалял броят на руски говорещите клиенти на пазара на ваканционни имоти в страната това лято в сравнение със същия период на 2014 г., когато вече се усещаха последиците от кризисните събития в Украйна. С около една-трета са паднали пък цените на имотите за тези две години. Това показва анализ на Green Life Development & Resorts. Все пак руски говорещите заедно с българите продължават да формират основния дял от купувачите по Черноморието. "След събитията в Украйна през 2014 г. броят на руски говорещите купувачи рязко падна, но от началото на 2015 г. пазарът се задържа на относително стабилно ниво", казва Теофил Петров, изпълнителен директор на Green Life. "Общият обем сделки не търпи съществена промяна, но такава се вижда в типа на купувачите и техните мотиви за покупка. От изцяло външен пазарът на имоти в сегмента "втори дом" става все по-насочен навътре", допълва Петров.Строително-инвестиционната компанияСпоред данните на Green Life предлагането значително надхвърля търсенето, като през това лято на пазара са били около 30 000 ваканционни имота. Според тях към момента масово се довършват започнатите преди кризата проекти, но не би могло да се говори за старт на нови. "В този брой включваме и жилищата в Бургас, Варна, Приморско, Поморие, където инвеститорите търсят продажби тип "втори дом", обобщава Петров. "Насочените към българи оферти растат, но инвеститорите трябва да имат предвид, че сделките с наши сънародници са за покупка на "вила на морето", а не са класическа инвестиция с цел доходност. Българите днес заемат 30% от пазара", казва Петров.По-голямата част от настоящите собственици купуват единствено за лично ползване. По-малко от 20% от тях са склонни и да отдадат имотите си под наем, когато не ги ползват. Затова и в голяма част от активния сезон апартаментите остават празни, вместо да се отдават под наем.Очакванията на Green Life са тенденциите на този пазар да се запазят и през следващия сезон. "Вече знаем, че купувачите идват като туристи, преди да сключат сделка, но сме далеч от очакването всички групи туристи да се превърнат в купувачи. Румънците са най-добрият пример за хора, които не можем да превърнем в собственици", казва Петров.


description: Преподавателките Лоръл Змолек-Смит и Ембър Худ сбъдват дългогодишната идея за първия ученически ЛГТБ клуб в България

title: Yes, We Can

maintext:
Илюстрация Увеличаване Автор: Цветелина Белутова Смаляванеа>
По стените на коридорите има плакати за дискусии за равни права, знамена с цветовете на дъгата, а когато влезете в класната стая, на дъската с маркер е изписано Gender Sexuality Alliance и Gay-Straight Alliance. Преподавателките Лоръл Змолек-Смит и Амбър Худ от Американския колеж в София сбъдват дългогодишната идея за първия в България ученически ЛГТБ клуб, където нуждаещите се могат да намерят подкрепа и взаимопомощ по сексуални и джендър въпроси. Току-що е завършила първата им среща, на която с учениците са обсъдили теми като различните форми на активизъм, биографиите на известните борци за равни права, домашното насилие."За нас е важно да изградим пространство, където желаещите да са в него могат да комуникират свободно и да се чувстват на сигурно място", казва Лоръл, за която това е четвърта година като преподавател по английски език в София, сега на 8 клас. Към момента регистрираните в клуба са между 20 и 30 ученици. "За тях това е от голяма полза. Те са много развълнувани от идеята. Все пак да започнеш да живееш без страх и притеснение от това, което си, е нещо, което се случва стъпка по стъпка. Но е малко плашеща мисълта, че освен създаването на това място не можем да направим нищо повече. Не можем да контролираме какво може да се случи с тях навън или в семействата им."Идеята се оформя в края на миналото десетилетие, когато в колежа преподават в момента успешно реализираните като писатели Гарард Конли Гарт Грийнуел . Откритостта им веднага провокира ответна реакция от ученици, които също са в ЛГТБ спектъра, но с ограничени възможности да говорят с някого за това. И не става въпрос за изолирани случаи, а десетки ученици, търсещи диалог по темата.В началото администрацията позволява това да бъде извънкласна дейност за учениците от 11 клас – идеята веднага привлича близо 20 от тях. Последното "да" на администрацията легализира разширяването на идеята до всички класове. Основната разлика между извънкласния предмет и клуба е, че клубовете нямат стриктен график и са изцяло поверени на учениците. "Те сами ще определят от какво имат нужда. Вече са зрели умни хора и знаят какво им е необходимо."А според Амбър просто не е имало как администрацията да каже "не". Причината – големият ентусиазъм на учениците, за които отказът не би могъл да е опция. И все пак имало е и трудни разговори, докато идеята бъде прокарана. "Все още има страх около тази тема – дали споменаването й няма да донесе повече вреда, отколкото полза", дискретно казва Ембър, за която това ще е втора година в колежа. Но въпреки това двете остават приятно изненадани, че всички преподаватели са подкрепили инициативата, дори и тези от по-старото поколение.Форматът на Gay-Straight Alliance тръгва от Щатите и по-специално Лос Анджелис в самото начало на 80-те години и набира по-голяма популярност през 90-те. Разпространен е в повечето англоезични страни, а също така в училища из Мексико, Холандия, Хонконг. Намират се и по-близки примери. Такава структура има и в Белград, където случаите на насилие към ЛГТБ хора и проблемни провежданията на свързани с общността събития са добре известни.И за двете обвързаността с каузата е свързана с лични преживявания. Амбър завършва стриктно католическа гимназия, в която веднъж учителка е уволнена, след като става ясно, че живее на семейни начала с жена. По-предизвикателното облекло води до проблеми. Лоръл си спомня как в края на 90-те години подобни организации стават все по-популярни. "Намирам много паралели между България сега и САЩ в този период, в който се правиха първите стъпки в тази посока. Когато все още можеше да чуеш ученици да си крещят с обиден хомофобски език, без да се замислят как ще се почувства другият. Но голямата разлика е присъствието на интернет, което прави всяка информация по темата достъпна. Това, което ми направи впечатление, беше, че голяма част от учениците не знаеха за ЛГТБ активизма в България, смятаха, че са сами в това."Амбър е най-вече щастлива от самоинициативността на учениците. "Супергорда съм с тях, въпреки че според мен те не биха го възприели като нещо, за което трябва да си горд. Просто нещо, което е трябвало да направят."


description: Купен е най-големият политически всекидневник в Унгария

title: Фирма, близка до Орбан, купи критичен вестник

maintext:
Mediaworks е първата покупка на Opimus Press.
Унгарската компания Opimus съобщи, че е придобила издателя Mediaworks от Vienna Capital Partners - сделка, която прехвърля пресгрупата в ръцете на симпатизанти на правителството, след като вече бе принудена да спре водещия опозиционен вестник в страната.Затварянето на "Непсабадшаг" (Nepszabadsag означава "Народна свобода") в началото на октомври стана при неясни докрай обстоятелства и предизвика улични протести. Той е основан по време на драматичните дни на унгарското антикомунистическо въстание от 1956 г. и спирането му доведе до поредните критики, че премиерът Виктор Орбан заглушава медиите чрез специални законови мерки.Приближените на премиера изградиха обширна мрежа от новинарски сайтове и вестници, превземайки стари и започвайки нови имена. Това в крайна сметка предизвика и загриженост от страна на ЕС за състоянието на унгарската демокрация, припомня Reuters.Mediaworks внезапно спря печатането на Nepszabadsag, най-големият политически всекидневник, и местни медии спекулираха, че вероятно това е сигнал, че трябва да продадат бизнеса си на Opimus - маргинален играч на борсата в Будапеща, но смятан за близък до Орбан.Vienna Capital Partners на австрийския предприемач Хайнрих Печина съобщи на държавната информационна агенция MTI, че Opimus са отправили оферта след спирането на Nepszabadsag, което според Mediaworks се е наложило заради финансови затруднения, и то само временно - до оздравяването му. Сега австрийците казват, че се надяват новия собственик да реши проблемите на вестника.Но зам. главният редактор на Nepszabadsag казва, че бизнес аргументите на стария собственик са невалидни и че изданието е спряно единствено заради критиките си срещу премиера.Местни медии казват, че купувачът Opimus е под влиянието на Лоринц Месарош, представян като важен съюзник на Орбан. Reuters допълва, че се е запознал с документи, потвърждаващи това впечатление. Говорител на Орбан каза само, че това е "компания, търгувана на борсата, която има няколко собственици и инвестира активно, но правителството не желае да коментира инвестициите на която и да е унгарска компания".Opimus Group започна няколко нови компании през тази година, сред които е и Opimus Press. Тя пласира частно корпоративни облигации за 20 млн. евро, които описа като предназначени за финансиране на придобивания, но без да посочи конкретни планове. Mediaworks е първата покупка на Opimus Press.Габор Поляк, анализатор на медиите от Mertek Institute, казва, че Орбан печели от покупката: "Премиерът се отърва от Nepszabadsag и си осигури приятелски настроена медийна мрежа."Според него Месарош, който за пръв път навлиза на медийния пазар, е в комбинация с други бизнес магнати в изграждането на медийна платформа, която да компенсира провала на отношенията между Орбан и медийния бос Лайош Шимичка. "Сега има няколко олигарси и всичките дължат властта си на Орбан. А най-много от тях - Месарош."


description: Гръцката Yioula продава втория по големина производител на стъкло в страната

title: Португалската BA Vidro купува "Дружба Стъкларски заводи"

maintext:
"Дружба" приключи няколко инвестиционни проекта през последните години, с които реконструира пещта си в София и инсталира нова производствена линия в предприятието в Пловдив.
© Красимир Юскеселиев
Към края на миналата година дружеството е собственост на Карлос Морейра да Силва, който пряко държи 47.4%, а през Teak Capital (притежавана отново от Карлос да Силва) - още 26.3%. Останалите 26.3% са на Atanagoras, притежавана от фамилия Силва Домингес.
Фотограф: www.publico.pt
Потенциалният купувач на завода е португалската компания BA Vidro, която произвежда и продава стъклени бутилки и буркани. Фирмата е основана през далечната 1912 г. През август тази година BA Vidro обяви придобиването и на немската компания за производство на стъкло HNG Global. Така към момента BA Group се състои от общо осем фабрики - в Португалия, Испания, Полша и Германия. Групата произвежда повече от 6 млрд. стъклени контейнера в десет цвята. Според отчета на компанията през 2015 г. оборотът й е достигнал 580.9 млн. евро, a оперативната печалба е 126.2 млн. евро. Служителите на компанията са 2400.
Вторият по големина производител на стъкло в страната "Дружба стъкларски заводи" скоро ще смени собственика си. Дружеството е част от гръцката група Yioula, която в понеделник уведоми чрез борсово съобщение, че е сключила договор за продажба на съществена част от бизнеса със стъклени бутилки и буркани с португалската компания BA Vidro. От съобщението не става ясно каква част от предприятието ще бъде придобита, но се посочва, че приключването на сделката се очаква да завърши до края на 2016 г.Намерението на гръцката Yioula да се раздели с част от бизнеса си е от поне година. Причината според консултанти е, че фамилната група има дългове и търси преструктуриране, а иначе българският актив е здрав и атрактивен за инвеститорите. "Дружба стъкларски заводи" има оборот от над 220 млн. лв. и е втори по големина в сектора след стъкларските заводи на турската SiseCam в Търговище.До редакционното приключване на броя потенциалният купувач и продавачът не бяха открити за коментар, такъв отказаха и от българския офис на "Дружба стъкларски заводи". В Комисията за защита на конкуренцията все още няма внесено искане за одобрение на сделката, а процедурата отнема поне месец."Дружба стъкларски заводи" е голям производител на амбалажни стъклени опаковки - бутилки и буркани за консервната, винената и бирената промишленост, като 70% от продукцията му се изнасят в Гърция, Италия и Сърбия. Компанията има две производствени звена - в София и Пловдив. През последните години "Дружба" приключи няколко инвестиционни проекта, с които реконструира пещта си в София и инсталира нова производствена линия в предприятието в Пловдив. За миналата година се планираше нова реконструкция за 15 млн. евро в Пловдив, която да увеличи производствения капацитет на компанията с 15% от 2016 г. Целта на инвестицията беше и да подобри ефективността на производството, като намали разходите за природен газ.По размер на приходите си "Дружба стъкларски заводи" е една от най-големите компании на борсата в България. Капитализацията й е 235 млн. лв., но компанията е една от слабо ликвидните. Акциите извън основния й гръцки собственик са едва 0.76% според доклада за дейността към края на 2015 г. С тях се случват и доста рядко сделки.През тази година дружеството разпредели 16 млн. лв. от миналогодишната и стари печалби. Фирмата е доста последователна в дивидентната си политика, като за последните години само през 2005 и 2007 г. не е разпределяла печалбата си. Натрупаните печалби към края на 2015 г. са над 80 млн. лв. (виж таблицата). Към края на юни пък печалбата е 8.7 млн. лв.Според отчета към края на 2015 г. дружеството има над 1150 служители в страната.Софийският завод "Стинд" и пловдивският "Дружба" бяха купени от гръцката Yioula чрез кипърските фирми "Гласинвест" и "Барек овърсийз", съответно през 1997 г. и 1998 г. Цената на сделката за софийския "Стинд" беше 4.05 млн. долара, а пловдивската фирма беше продадена за "космическите" тогава 20 млн. долара - цена, която не бе достигната за нито едно дружество от бранша.Към края на миналата година дружеството е собственост на Карлос Морейра да Силва, който пряко държи 47.4%, а през Teak Capital (притежавана отново от Карлос да Силва) - още 26.3%. Останалите 26.3% са на Atanagoras, притежавана от фамилия Силва Домингес.От публикация в romaniajournal.ro става ясно, и че тамошната компания за производство на стъкло Stirom glassmaker, също част от гръцката група Yioula, ще бъде купена от BA Vidro. Цената отново не е обявена, като и там сделката се очаква да бъде приключена до края на годината.С придобиването на "Дружба стъкларски заводи" португалската компания ще заеме позиции в цяла Европа. Още в отчета за 2015 г. е записано, че предстои да добави още държави и региони към групата и да разнообрази произвежданите изделия.


description: Гръцката NBG събира оферти за българското си поделение при силен интерес, което може да доведе и до бърза сделка

title: Все по-Обединена българска банка

maintext:
© Надежда Чипева
В началото на октомври управителят на БНБ Димитър Радев каза в интервю по bTV, че може да има консолидация в сектора в следващите месеци. Дни по-късно Левон Хампарцумян, който е начело на най-голямата банка в страната - Уникредит Булбанк, заговори за същото. И макар двамата да не говорят с конкретни имена, за всички в бранша вече е видимо намигването към една конкретна продажба, която е в напреднала фаза, тази на четвъртата по големина институция - Обединена българска банка (ОББ), с активи з...


description: DAX отваря с понижение от малко над процент. Последните 10 сесии индексът затвори на червено 6 пъти. Акциите на Lufthansa оглавиха губещите с...

title: Eвропейските борси вървят към трета сесия на спад

maintext: DAX отваря с понижение от малко над процент. Последните 10 сесии индексът затвори на червено 6 пъти. Акциите на Lufthansa оглавиха губещите с понижение от 2%. В Париж емисията на Nokia поевтинява с нови близо 3%. Заради лошото представяне на конкурента Ericsson, инвеститорите решиха да се освободят от акциите на финландската компания преди публикуването на резултатите ѝ. FTSE 100 се понижи с 0.80% на старта на сесията. Акциите на застрахователя Standard Life и минната Rio Tinto поевтиняха съответно с 4.34% и 4.04%., а EuroStoxx 50 се понижи с 1.24%.Информацията е актуална към 10:15ч.


description: Генерален мениджър на Microsoft за България, Македония и Косово

title: Лекторите на HR Innovation Forum 2016: Петър Иванов

maintext:
© Капитал
Петър Иванов има богат опит в ICT сектора в Централна и Източна Европа и развиващите се пазари. Присъединява се към Microsoft като генерален мениджър за България, Македония и Косово през юни 2013 г. Преди това прекарва 14 години в Cisco. Там ръководи бизнеса на компанията за България, Словакия, Словения, Хърватия, Сърбия, Черна гора и балтийските републики в периода 2008-2010 г., а последната му роля е директор "Оперативна стратегия и планиране" в Cisco Великобритания, където отговоря за източната част на регион Европа, Близък изток и Африка.Има магистърска степен от Нов български университет, София, и следдипломна квалификация "Управленско развитие и промяна" от The Open University във Великобритания. Завършил е и обучение по мениджмънт в международния мениджмънт институт IMD.Той е и член на борда на Българската асоциация по информационни технологии (БАИТ), Българския форум на бизнес лидерите (БФБЛ), неправителствената организация "Джуниър ачийвмънт България", Американската търговска камара в България (AmCham).На предстоящия HR Innovation Forum 2016 Петър Иванов ще говори по темата "Бъдещето на работните пространства" и ще разкаже за преустройството, което са направили в офиса на "Майкрософт България". Повече за мениджърския му подход можете да научите и от специално издание на "Кариери" - HR&Management Innovataions , което ще се разпространява в деня на събитието, а след него и онлайн на karieri.bg Годишната конференция на "Капитал" и "Кариери" HR Innovation Forum ще се проведе на 20 октомври. Повече за програмата и лекторите, сред които са визионери от Google, Universum, Sodexo, CIPD и др., можете да научите на capital.bg/hrforum или във Facebook страницата на събитието . Официален хаштаг #HRif.


description: От компанията предупредиха, че споровете с екоинспекцията може да възпрепятстват ключови инвестиции

title: "Монтюпе" показа данни, че не замърсява Русе

maintext:
Анализ на три независими лаборатории е показал, че в града има замърсявания, но те не идват от предприятието
© ЦВЕТЕЛИНА НИКОЛАЕВА
Месец след като производителят на алуминиеви части за автомобили "Монтюпе" беше обявен за виновник за замърсяванията в Русе, през миналата седмица от компанията представиха данни, с които опровергават заключенията на местната екоинспекция. От дружеството са категорични, че са взети под прицел и че не те причиняват неприятните миризми в града, където са регистрирани над 65 фабрики и източници на емисии. В средата на септември Регионалната инспекция по околната среда и водите (РИОСВ) в града наложи максималната санкция от 500 хил. лв. на предприятието и нареди да бъдат затворени вентилационните отвори в едно от халетата, с което на практика работата в цеха спря, без да предостави резултати от замервания. Подобен случай имаше и преди година. От компанията предупредиха, че ако проблемът не бъде разрешен, това може да възпрепятства ключови инвестиции.Всичко започна вечерта на 10 септември, когато по сигнали за усетени миризми инспектори на РИОСВ направиха проверки в три предприятия в Русе, от дейността на които е възможно отделянето на органични вещества. На следващия ден (неделя) от инспекцията обявиха, че причинителят е "Монтюпе", а на пресконференция в понеделник, на която присъстваше и заместник-министър на околната среда, беше съобщено, че компанията ще понесе максималната парична санкция и ще трябва да запечата вентилационните отвори на едно от халетата. Като причина за решението се посочваше забелязан "облак от сивкав дим" над завода и замервания, направени с термоанализатор на Гранична полиция.Компанията обаче не е получила никакви конкретни данни, нито дори снимка на "облака". Оттам обясниха още, че термоанализаторът не е адекватно оборудване за измерване на емисии, тъй като той измерва температура. Нещо повече, при последвалите нощни обиколки на завода на 10 и 11 септември от екоинспекцията не са направили никакви коментари и предписания. "През последните шест месеца представители на всички институции, свързани с околната среда и безопасните условия на труд, прекараха общо 28 дни в завода, но не намериха нарушения. През юни имаше годишен одит от РИОСВ и заключението е, че няма несъответствия", каза президентът на френската група Montupet Силван Готие.От компанията представиха и резултати от замервания в близкия до тях район "Възраждане", получени от Изпълнителната агенция по околната среда по Закона за достъп до обществена информация, които показват, че в дните, когато се твърди, че е имало замърсяване, всички емисии са в пъти под допустимата норма. "Капитал" беше поискал информация от РИОСВ още след обявяването на санкцията, но и досега отговор не е получен.


description: Кредитирането за домакинствата се е повишило, за бизнеса пада

title: Печалбата на банките мина 1 млрд. лв. в към края на август

maintext:
Само през август банките са натрупали печалба от 131 млн. лв.
© ЦВЕТЕЛИНА БЕЛУТОВА
2.22 млрд. лв. са приходите от лихви в банковата система.
Печалбата на банките в България е надминала 1 млрд. лв. през осемте месеца на годината. Към края на август тя е 1.04 млрд. лв., което е с 327 млн. лв. повече спрямо година по-рано. През месеца нарастват и депозитите, и балансовият капитал на банковата система. Традиционно най-голям дял от печалбата - 71%, формират петте банки, които са в първа група - Уникредит Булбанк, Банка ДСК, ПИБ, ОББ и Юробанк (Пощенска банка). Само през август печалбата е 131 млн. лв., като толкова беше и месец по-рано.
Големият резултат обаче се дължи и на еднократен ефект, който дойде още през юни. Тогава приключи сделката, при която Visa купи Visa Europe. Последната беше собственост на над 3000 европейски банки, които получиха пари от сделката. Макар и да не е точно ясно кои са били българските банки получателки, това доведе до повишение на финансовия резултат с около 150-170 млн. лв.
Приходите от лихви са 2.22 млрд. лв. за цялата система, а от такси и комисиони са 698 млн. лв., показва отчетът на БНБ. Централната банка публикува данни по банки на тримесечие, а за останалите месеци данните са обобщени.
с нови 91 млн. лв., а с по-скромен ръст - 19 млн. лв., са тези към финансовите предприятия. Кредитирането за фирмите обаче намалява с 45 млн. лв.
Пазарният дял на петте най-големи кредитни институции слабо се понижава до 57.6 на сто, отчита централната банка. Брутният кредитен портфейл в системата нараства с 0.1 на сто (60 млн. лв.) до 55.3 млрд. лв.
Общо депозитите нарастват с 1.1% до 76.5 млрд. лв. през август. Най-съществен растеж има при привлечения ресурс от компаниите - със 759 млн. лв. Ръст има и при депозитите на домакинства - със 75 млн. лв., или 0.2 на сто, а при средствата на кредитни институции (с 62 млн. лв., 1.4 на сто), както и при тези на други финансови предприятия (с 9 млн. лв., 0.2 на сто). Спад се отчита при депозитите на сектор "Държавно управление" (с 62 млн. лв., или 3.5 на сто).
Активите на банките са се повишили с 0.8% до 90.1 млрд. лв. Парите в централната банка и т.нар. други депозити на виждане са с увеличение от 3.5%, или 595 млн. лв., като делът на тази позиция в общите активи нараства до 19.5 на сто. Сумата по това перо към края на осмия месец на годината е 17.5 млрд. лв.
Общата балансова сума на кредитите и авансите остава почти непроменена, а делът й в активите се понижава до 61.4 процента, посочват от БНБ.
През август портфейлите на банките с ценни книжа са се увеличили с 1.2% (147 млн. лв.), като делът им в общия размер на активите е повишен до 14.2%.
Собственият капитал е 12.2 млрд. лв., като за месеца се увеличава със 181 млн. лв. (1.5 на сто) поради нарастването на печалбата и на натрупания друг всеобхватен доход, отчитат от централната банка.
Кредитирането и депозитите в банките продължават да се повишават към края на август. Заемите за домакинствата са се нараснали


description: Scania представи първия си нов модел от 15 години

title: Камион по мярка

maintext:
1
2
3
4 Разработванетона новата гама камиони Scaniaотнема 10години и струванад 2млрд. евро
© Scania
1
2
3
4 Прототипитеизминават 10 млн. км тестове,преди дасе одобрят финалните спецификации
© Scania
1
2
3
4
Кабините са тривида и могат да бъдат поръчани с коженитапицерии, метални и дървени акценти,хладилник, телевизор, масички и т.н.
© Scania
1
2
3
4 © Scania
Scania
Scania Streamline,
Scania
Scania V8
e
Scania,
Scania
Scania
В годината, през която отбелязва 125 години от своето създаване, шведската марка за камиони и автобусипусна първия си нов модел товарен автомобил от много време. Това не се е случвало от 15 години, но в следващите месеци предстои обновяване на цялата гама. На пазара вече е наследникът на легендата при камионите за международни превозикойто вече няма да има име, а означения, даващи информация за типа кабина и мощност на двигателя.Амбицията нае да предложи камиони за превози на дълги разстояния по мярка за всеки клиент чрез широка гама от двигатели и кабини, специфично оборудване и широк набор от услуги за управление на парка.При създаването на товарния автомобил са преследвани няколко основни задачи – по-голяма сигурност, подобрена горивна ефективност, максимално използване на най-новите технологии за управление на парка и не на последно място комфортът на борда. Новият двигател в гамата е шестцилиндровият редови с мощност 500 конски сили и пречистване на отработените газове чрез каталитична редукция.Останалите шестцилиндрови представители разполагат с 370, 410 и 450 коня, а любимият на феновете нас варианти 520, 580 и 730 конски сили. Цялата двигателна гама е основно преработена, за да покрие нормите Евро 6, като разходът им на гориво е свален с 3%. В допълнение подобрената аеродинамика и новата скоростна кутия, сменяща предавките по-бързо, водят до свиване на консумацията с 5 на сто. На пръв поглед скромен показател, но когато един камион прави по 150 хиляди километра на година, а фирмата разполага със сто, това прави 200 000 спестени литра, или платени 400 000 лева по-малко.Разходът на гориво може да бъде свален и още с обучението на водачите, като с тази мисия вече се заема и самият камион. Бордовият компютър дава съвети как да стане това и в края на всяко пътуване оценява представянето, като в света на глобална свързаност данните за секунди се оказват при собственика на камиона.Като цяло свързаността помага да бъдат въведени гъвкави интервали за обслужване на камионитекато в зависимост от местата и стила на експлоатация те може и да са по-дълги от препоръчваните. Диагностиката от разстояние пък позволява нужната част да е в сервиза, преди товарният автомобил да пристигне за ремонт, което го връща по-бързо на пътя, а според изчисленията всеки ден престой струва 900 евро на камион.Една от честите причини за принудителен престой, която няма как да се предвиди, са катастрофите. Новото поколение камиони наза товарни превози на дълги разстояния вече са снабдени с куп системи, за да ги избягват. Сред тях са познатите от автомобилите адаптивен круиз контрол, предупреждение за неволно напускане на избраната лента за движение, аварийно спиране, предотвратяване на потеглянето назад при тръгване на наклон и т.н. Сериозно постижение е и намаляването на спирачния път с пет метра.Ако все пак най-лошото се случи, камионитемогат да предложат кабина с повишена защита при удар и първата в сегмента странична възглавница, способна да намали с една четвърт смъртните случаи при преобръщане. В същото време най-долната част на товарните автомобили, в които биха се ударили леките коли, е проектирана така, че да поеме максимално енергията от катастрофата.Важен фактор за безопасното шофиране е състоянието на водача, а при новите камиони той разполага с ергономично оформена кабина, в която има място за всичка, като за местата за сън се предлагат дори няколко вида матраци.


description: Нова серия записи между бившият шеф на СГС и приятели показва задкулисието в съдебната власт

title: DMS Владимира Янева

maintext:
© Красимир Юскеселиев
Пари за спасяването на Владимира Янева? Няма проблем, "ПИБаджиите" (вероятно става въпрос за основните акционери в Първа инвестиционна банка) вече събират. Но на кого да ги дадат? На Борисов, е отговорът през смях на последната. Ама кой ще разпределя делата, докато Янева я няма? Богдана Желявска. Но не, чакай, и на нея могат да ѝ образуват дисциплинарка. "ПИБ, всичко живо чака", коментира Момчил Мондешки."Много са притеснени, готови са да помогнат", допълва той.Погазване на закона, задкулисието в съдебната власт, как става "случайното" разпределение на делата – всичко това става ясно от няколкоминутните откъси от новия сезон на "Яневагейт", публикувани в сайта "Биволъ".Медиен комфорт? Веднага. Венелина (вероятно главният редактор на в. "24 часа" Венелина Гочева) е готова да помогне. "Имаш ли нужда от подкрепа, какво да пускам", попитала тя. "Ивайло Крачунов (по това време главен редактор на "Пик") цяла сутрин ми звъни, аз не съм му вдигнала", коментира още Янева."Щото той, главният прокурор, ми звънна снощи много късно. То беше към 7-8 часа, той беше още в работата, той ми звънна от вътрешния", включил се в спасяването на редник Янева и главния прокурор. С обещание да "завоалира" обвинението по делото срещу нея. Не особено кадърно обаче, тъй като този опит веднага се видя от мотивите на съда, с които Янева беше осъдена на една година условно.Съдията по делото Иван Коев констатира, че прокуратурата е открила и други престъпления, извършени от Владимира Янева по повод издаваните от нея разрешения за прилагане на СРС. Но съзнателно е избрала да не повдига обвинения за тях."Яневагейт" за съжаление не е високобюджетен сериал, а самата действителност. Активни действия на прокуратурата до този момент няма.